DOI: 10.14457/tu.the.2015.1030
title: การจัดการทางการสื่อสารใน 3 โครงการหลักของสำนักงานกองทุนหมู่บ้านและชุมชนเมืองแห่งชาติ

description: การวิจัยเรื่อง การจัดการทางสื่อการใน 3 โครงการหลักของสำนักงานกองทุนหมู่บ้านและชุมชนเมืองแห่งชาติ มีวัตถุประสงค์เพื่อศึกษาลักษณะประชากรที่มีผลต่อประสิทธิผลของการสื่อสารภายในองค์การและศึกษาความสัมพันธ์ระหว่างปัจจัยการสื่อสารกับประสิทธิผลของการสื่อสารภายในองค์การการวิจัยครั้งนี้เป็นการวิจัยเชิงปริมาณ โดยใช้วิธีการเชิงสำรวจ แบบวัดผลครั้งเดียว โดยศึกษาเฉพาะผู้บริหารและพนักงาน ลูกจ้างของสำนักงานกองทุนหมู่บ้านและชุมชนเมืองแห่งชาติ ทั้งส่วนกลางและส่วนภูมิภาค รวมทั้งสิ้น 255 คนผลการวิจัยพบว่า มีผู้ให้ความร่วมมือตอบแบบสอบถามกลับ จำนวน 251 คน เป็นเพศชาย จำนวน 103 คน  และเพศหญิง จำนวน 148 คน  ส่วนใหญ่มีอายุระหว่าง 31-40 ปี  จำนวน 131 คน คิดเป็นร้อยละ 52.2 และมีการศึกษาอยู่ในระดับปริญญาตรี จำนวน 164 คน คิดเป็นร้อยละ 65.3 ปฏิบัติงานอยู่ในระดับพนักงาน จำนวน 185 คน คิดเป็นร้อยละ 73.7 โดยมีสังกัดอยู่ที่สำนักงานกองทุนหมู่บ้านและชุมชนเมืองแห่งชาติ สาขา จำนวน 173 คน คิดเป็นร้อยละ 68.9 และมีระยะเวลาในการปฏิบัติงาน 4-7 ปี จำนวน 79 คน คิดเป็นร้อยละ 31.5โครงการเพิ่มทุนกองทุนหมู่บ้านและชุมชนเมือง ระยะที่ 3 พบว่า บุคลากรของสำนักงานกองทุนหมู่บ้านและชุมชนเมืองแห่งชาติ มีความคิดเห็นเกี่ยวกับปัจจัยการสื่อสาร ดังนี้ ด้านผู้ส่งสารสามารถสื่อสารให้บุคลากรของสำนักงานทราบได้อย่างชัดเจน ด้านสารมีความน่าเชื่อถือ ด้านช่องทางการสื่อสารสามารถแจ้งข้อมูล ข่าวสารได้อย่างทั่วถึง และด้านผู้รับสารสามารถทำความเข้าใจกับข้อมูล ข่าวสารหรือคำสั่งที่ได้รับได้อย่างรวดเร็ว สำหรับลักษณะประชากร เพศและระดับการศึกษาไม่มีผลต่อประสิทธิผลของการสื่อสารภายในองค์การ แต่อายุ ตำแหน่ง สังกัดและระยะเวลาในการปฏิบัติงาน มีผลต่อประสิทธิผลของการสื่อสารภายในองค์การ ส่วนปัจจัยการสื่อสาร ผู้ส่งสารมีความสัมพันธ์กับประสิทธิผลของการสื่อสารภายในองค์การ แต่สาร ช่องทางการสื่อสารและผู้รับสารไม่มีความสัมพันธ์กับประสิทธิผลของการสื่อสารภายในองค์การโครงการพัฒนาศักยภาพของหมู่บ้านและชุมชน (SML) พบว่า บุคลากรของสำนักงานกองทุนหมู่บ้านและชุมชนเมืองแห่งชาติ มีความคิดเห็นเกี่ยวกับปัจจัยการสื่อสาร ดังนี้ ด้านผู้ส่งสารสามารถเลือกใช้วิธีในการสื่อสารได้อย่างเหมาะสม ด้านสารมีความน่าเชื่อถือ ด้านช่องทางการสื่อสารสามารถแจ้งข้อมูล ข่าวสารได้อย่างทั่วถึง และด้านผู้รับสารมีทักษะในการอ่านที่ดี สามารถคิด วิเคราะห์ ทำความเข้าใจ ข้อมูล ข่าวสารหรือคำสั่งที่ได้รับได้อย่างรวดเร็วและรับรู้ความหมายของเนื้อหาได้ สำหรับลักษณะประชากร เพศ อายุ ตำแหน่งและระยะเวลาในการปฏิบัติงานไม่มีผลต่อประสิทธิผลของการสื่อสารภายในองค์การ แต่ระดับการศึกษาและสังกัดนั้น มีผลต่อประสิทธิผลของการสื่อสารภายในองค์การ ส่วนปัจจัยการสื่อสาร ผู้ส่งสาร สาร ช่องทางการสื่อสารและผู้รับสารมีความสัมพันธ์กับประสิทธิผลของการสื่อสารภายในองค์การโครงการเพิ่มความเข้มแข็งของเศรษฐกิจฐานรากตามแนวทางประชารัฐ พบว่า บุคลากรของสำนักงานกองทุนหมู่บ้านและชุมชนเมืองแห่งชาติ มีความคิดเห็นเกี่ยวกับปัจจัยการสื่อสาร ดังนี้ ด้านผู้ส่งสารมีการสื่อสารให้ให้บุคลากรของสำนักงานทราบอย่างชัดเจน ด้านสารมีความน่าเชื่อถือ ด้านช่องทางการสื่อสารสามารถแจ้งข้อมูล ข่าวสารได้อย่างทั่วถึง และด้านผู้รับสารสามารถทำความเข้าใจ ข้อมูล ข่าวสารหรือคำสั่งที่ได้รับได้อย่างรวดเร็ว สำหรับลักษณะประชากร เพศ อายุ ตำแหน่งและระยะเวลาในการปฏิบัติงานไม่มีผลต่อประสิทธิผลของการสื่อสารภายในองค์การ แต่ระดับการศึกษาและสังกัดนั้น มีผลต่อประสิทธิผลของการสื่อสารภายในองค์การ ส่วนปัจจัยการสื่อสาร ผู้ส่งสาร สาร ช่องทางการสื่อสารและผู้รับสารมีความสัมพันธ์กับประสิทธิผลของการสื่อสารภายในองค์การ